Decizie importantă pentru fermierii români. Ciolacu anunță că vor fi reluate exporturile cu carne și animale vii în Turcia
Premierul Marcel Ciolacu a anunțat, marți la Ankara, o decizie cu impact pentru fermierii români și anume reluarea exporturilor și tranzitului cu carne și animale vii în Turcia. „Este o oportunitate uriașă pentru producătorii români de a avea acces la o piață imensă, dar în același timp vor putea stabili rute comerciale solide și cu alte zone de interes din regiune și Orientul Mijlociu”, a mai spus șeful Executivului.